Ojapokė (miestas)
Ojapokė (port. Oiapoque) – miestas Brazilijos šiaurėje, Amapos valstijoje, 550 km nuo Makapos, Ojapokės upės dešiniajame krante, Prancūzijos Gvianos pasienyje. Yra plentas į Makapą, statomas tiltas į Prancūzijos Gvianos miestelį Sen Žorž de l’Ojapoką, sujungsiantis Makapą su Kajena. Verčiamasi prekyba žemės ūkio produkcija, miškų kirtimu. Savivaldybės plotas – 22 625 km², gyventojų skaičius – 28 534 (2021 m.).